Вячеслав Гайзер ыстіс телеграммаяс «Президентскӧй ордйысьӧмъясын» вермысьяслы да приз босьтысьяслы.

Ставроссияса спорт кузя ордйсьӧмъясын Сыктывкарса 9 №-а шӧр школаса велӧдчысьяс команда серти ӧтувъя зачётын карса класс-командаяс пӧвстын босьтісны 1 места, Щельяюрса шӧр школаса велӧдчысьяс команда серти ӧтувъя зачётын сиктса класс-командаяс пӧвстын шедӧдісны 2 места. Ордйысьӧмъяссӧ нуӧдісны Анапаын моз тӧлысь 29 лунсянь кӧч тӧлысь 18 лунӧдз «Смена» челядьлысь дзоньвидзалун бурмӧдан да найӧс велӧдан шӧринын.

«Дона челядь, асланыд вермӧмъясӧн ті энӧ сӧмын кыпӧдчӧй тӧдчана спортивнӧй тшупӧдъясӧдз, но и бур боксянь петкӧдлінныд республиканымӧс. Энӧ сувтӧй та вылын, дугдывтӧг бурмӧдӧй спорт кузя вермӧмъяснытӧ. Тіянлы да тіян юрнуӧдысьяслы сиам спортын да олӧмын выль вермӧмъяс да ыджыд шедӧдӧмъяс, дзоньвидзалун да нималӧм! Миянлы зэв нимкодь тіян вӧсна!», - шуӧма Коми Республикаса Юралысь Вячеслав Гайзер нимсянь чолӧмалана телеграммаын.